Ɗume Woni Laamu Allah?
On tami ɗum . . .
Huunde nde woni nder ɓernde na?
Balndol na?
Laamu haa asama na?
NDAA KO BIBEL WI’I
“Allah mo asama darnan laamu feere ngu halkataa haa foroy.”
“En ndanyanaama ɓiŋgel, en ndokkaama ɓiŋgel gorko! Laamu wallinaama dow balawal maako.”
NDAA KO NAFATA ON
Ngomna adilaaku nafan mon fakat.
—Isaaya 48:17, 18.
Nder duniyaaru hesru garanɗum, on keɓan njamu e hayru timmuɗum.
—Wahayu Yuhanna 21:3, 4.
EN POTTI NUƊƊINGO FAKAT KO BIBEL WI’I NA?
Ohoo, ngam dalilaaji ɗiɗi:
Yeesu holli ko Laamu Allah heewtinta. Yeesu ekkitini pukara’en maako ɓe tora ngam Laamu Allah waŋga e ngam muuyo maako waɗa dow lesdi. (Matta 6:9, 10) Yeesu holli bana noy tornde nde heewtirta.
Yaake o ɗonno nder duniya, Yeesu nyamni weelaaɓe, nyamɗitini nyawɓe, e o findini maayɓe! (Matta 15:29-38; Yuhanna 11:38-44) Ngam o Lamɗo Laamu Allah ngarangu, Yeesu holli mbooɗeeŋga ko Laamu maako waddinta yimɓe.
—Yuhanna 11:15.
Ko en ngi’ata hande nder duniyaaru ɗon holla yoo, Laamu Allah ɓadake huuwugo. Yeesu anndini yoo, hiddeko Laamu Allah wadda sulhu nder duniya, konuuji, weelooji, e dimbanɗe lesdi saklan yimɓe.
—Matta 24:3, 7.
En ɗon ndaara kuuje ɗe hande. Kanjum on ɗon holla en yoo, yeeso seɗɗa Laamu Allah timminan cakle ɗe pat.
KUUGAL NUMOL
Bana noy duniya laatoto to Laamu Allah fuɗɗi huuwugo?
Bibel ɗon jaabana ƴamol ngol nder JABUURA 37:29 e ESAAYA 65:21-23.
fuv_Latn fuv_Latn fuv_Latn tgl_Latn fuv_Latn fuv_Latn fuv_Latn fuv_Latn fuv_Latn fuv_Latn lug_Latn fuv_Latn hau_Latn fuv_Latn fuv_Latn fuv_Latn fuv_Latn hau_Latn fuv_Latn hau_Latn fuv_Latn fuv_Latn fuv_Latn fuv_Latn